GiliGold/VAD_KnessetCorpus huggingface dataset:
מיכל בירן:
 אז כפי שאמרתי, המכרז השני יצא, פורסמו זוכים, בתוכם רשימה ארוכה של יישובים מהמגזר, ישובים בדואים, יש לי את הרשימה
יצחק פינדרוס:
מתי הערכת זמן שיסתיים הפריסה, לפי החוזה?
מיכל בירן:
לפי המכרז זה הייתה גם ארכה וגם הייתה מלחמה, אנחנו כרגע, זה אמור להיות עד אמצע השנה
יצחק פינדרוס:
אמצע 24
מיכל בירן:
כן, אבל צריך לעקוב, לראות, כי הדברים לפעמים משתנים, בעיקרון עד אמצע השנה, כן
יצחק פינדרוס:
בסדר, זה שמשרדי הממשלה, יבואו לכאן בעוד שנתיים ויספרו שהייתה מלחמה, אנחנו יודעים, זה לא חדש, אנחנו וותיקים פה, אבל בסדר, מבחינת המכרז, אתם אומרים שעד אמצע 24
מיכל בירן:
כן ואני אישית בתור מנהל תחום פניות ציבור, אני לא מכיר בנאדם שפנה אליי ואמר לי, אין לי אינטרנט בבית ולא מצאו פתרון כזה, או אחר, יש פתרונות שאפשר לתת לכל אחד שמעוניין, אם זה נתב סלולרי, אם זה מגברים, יש פתרונות, נכון, זה לא הפתרון המושלם - - -
יצחק פינדרוס:
איפה אתה גר?
מיכל בירן:
אני במקור אני מ-
יצחק פינדרוס:
לא מקור, היום בעידן הדיגיטלי
מיכל בירן:
עכשיו אני בתל אביב
יצחק פינדרוס:
אז אני מציע לך לבוא לבית"ר עלית, רמות בירושלים, כל מיני מקומות ואתה תראה שגם - - -
מיכל בירן:
ירושלים אין בית בלי אינטרנט
יצחק פינדרוס:
תבוא איתי לרמות
מיכל בירן:
מי שרוצה אינטרנט בירושלים יש לו
יצחק פינדרוס:
ותדבר איתי, עזוב על קליטה טלפונית, בוא ניסע לרמות, לא רחוק מפה, עשר דקות, אני מדבר על קליטה טלפונית
מיכל בירן:
קליטה, אמרתי, צריך להפריד בין קליטה לבין אינטרנט, זה שני עולמות שונים
יצחק פינדרוס:
תשתיות אין שם, עכשיו הנושא היחידי זה הקליטה, דרך הקליטה מגיעים למודם סלולרי, אבל מודם סלולרי, גם משום מה, צריך קליטה ולכן יש מקומות שאין ואני כבר לא מדבר על ביתר עלית ועל מודיעין עלית ועל כל המקומות האלה
יצחק פינדרוס:
 המצב הוא לא רק בכפרים הלא מוכרים ולא רק בכפרים המוכרים, מקומות שמחוץ צנתרום שאנחנו מכירים, מאוד מאוד, אני מציע, תיקח בחשבון, מאוד מאוד בעייתיים, זה מקומות שאין תשתיות, אין תשתיות סיבים למשל בביתר עלית, הבסיס האינטרנטי הוא על בסיס של מודם סולרי, ברגע שהסלולר לא עובד, אין קליטה, אז אין
יצחק פינדרוס:
 יהודה ושומרון ברובו, בלי קליטה, עוד פעם, מקומות קצת בחוץ הם בלי קליטה ואם הם בלי קליטה ובלי סיבים אז אנחנו בבעיה, המטרה של המכרזים, אני הייתי מעורב אז בוועדת כלכלה, המטרה של המכרזים האלה, הם להוציא סיבים אופטיים בכל המקומות שאין, אבל יש הרבה מקומות שאין, זו הייתה השאלה שלהם, ברגע שאין שם סיבים, אז אין לאוכלוסייה הבדואית, גם אם היא רוצה, איך להיכנס, מעבר, כמו שאמרנו שיש אוכלוסייה שלא משתמשת בזה, שזה עוד דבר שעל זה דיברנו בעצם, בוועדה הקודמת ואני רוצה לא להתבזות, דיברנו על שני דברים, על קידום הנושאים של עמדות ממשל זמין, אחד ומאידך הנושא של ה-IVR הטלפוני, למצוא לו אפיונים ולמצוא לו דרכים איך להיכנס, אלה בעצם, שני המשימות שלנו, אתם אומרים שאתם מתקדמים
יצחק פינדרוס:
 אני מציע פה בוועדה, אני מבקש שהנהלת הוועדה תשלח לכם, להזמין לשולחנות העגולים, גם את משרד אגודת ישראל, הקו הפתוח, שהם פעילים בעניין הזה וגם אחרים פה שהיו בוועדה, להזמין אותם, לאותה ישיבה שאתם עושים בבני ברק ב-23 לחודש
סליי ביינסין:
כן
יצחק פינדרוס:
אז תנסו לזמן אותם לשמה, כי הם עוסקים בזה כל הזמן, בכנות, עוד לפני שאני הייתי יושב ראש הוועדה, הם כבר עוסקים בעניין הזה
יצחק פינדרוס:
 הייתה פנייה פעם קודמת של בנק הבינלאומי, מישהו נמצא פה? הייתה פנייה קודמת
שחר נויימן:
אני טיפלתי, אני רוצה לציין שבאמת את העברות הטלפוניות, טופל, בשלב הראשון התקדמו
יצחק פינדרוס:
פורום לקידום תחבורה ציבורית, גורדון יצחק, בבקשה
יצחק קורן:
בוקר טוב, אני יצחק גורדון מהקו הפתוח של אגודת ישראל, דבר ראשון אני רוצה להודות ליושב ראש הוועדה, שלקח את הנושא באופן אישי
יצחק קורן:
 אנחנו מקבלים מידי יום, לא פחות מ-300 פניות ביום, במייל, בפקס, בטלפון, בכל מיני צורות ועד 500 פניות ביום, זה הממוצע, בכל הנושאים שקשורים בבירוקרטיה, ייעוץ, הכוונה
יצחק קורן:
 עכשיו, מעל 50 אחוז מהפניות, נוגעים לזה שאנשים פשוט, אין להם דיגיטל, מתקשים בדיגיטל, גם אלה שיש להם אינטרנט, לא מצליחים תמיד להסתדר, הם אומרים לנו, אני פה באתר, באזור אישי, איפה אני נכנס, איפה אני זה
יצחק קורן:
 לדוגמא עכשיו יש את המענקים של העצמאים ברשות המיסים, אם נכנסים לאזור רשות המיסים, לא מוצאים את זה, צריכים להיכנס מקישור חיצוני, אותו דבר גם לגבי ההזדהות הממשלתית שמקום דיברו, זה דברים שאם נכנסים לתוך הזדהות ממשלתית, לא מוצאים מלא דברים, יש את הדבר הזה, אני מדבר על מי שיש לו אינטרנט וכבר בתוכו, הוא לא מוצא, הוא צריך להיכנס מקישורים חיצוניים בתוך ההזדהות הממשלתית, אם אין לו את הקישור הנכון, הוא לא מצליח להגיע לדבר, אבל זה בנפרד
יצחק קורן:
     הזכירו את הבנקים שאפשר להעביר כסף, אומרים שזה דבר מאובטח מאוד, אני רוצה להזכיר גם את קופות החולים שכמו הבנקים הם צריכים את הכסף שלנו בעצם והם רודפים אחרינו ושמה השירות, לדעתי די בסדר, לא חייבים אינטרנט, אפשר לקבל שירות בכל, יש פה נציג של קופת חולים כללית והם דואגים, אני חייב לציין גם גוף גדול במדינה, ביטוח לאומי, יש פקסים, יש תיבות שירות, יש עמדות שמגיעים, אין מישהו שחייב אינטרנט ואין מישהו שנאלץ, חייב בשביל זה לגשת לעמדות דיגיטליות להשתמש והם גוף גדול מספיק, לא קטן והם מסתדרים עם כל התחום הזה, בפקסים והכול
יצחק קורן:
 עכשיו, מה ששחר אמר מקודם, שמוסיפים עמדות ממשל זמין, אז רק חשוב לציין, זה דבר חשוב וראוי, אבל כדאי שבאמת, זה יהיה גם במקומות במרכז הערים, כי יש ערים היום שיש את זה וזה בקצוות של העיר, צריכים עשר דקות נסיעה באוטובוס בשביל להגיע
יצחק פינדרוס:
מה שאני מציע ואני הצעתי את זה, שולחנות עגולים, הצענו את זה בפעם קודמת ומשום מה גם אצלכם, תתאמו, תגיעו לשולחנות העגולים, תעלו את הנושאים האלה, כי אלה הנושאים שעלו, תשתתפו בדיון הזה, תהיו שם
יצחק פינדרוס:
 אני חושב שזה מה שיהיה טוב לעניין
יצחק קורן:
כמו שיעקב אמר, לדוגמא, אני רוצה דוגמא קטנה, שהוא אמר שבאמת אפשר להגיע, הם עשו אופציה של להגיע פרונטלי לחברות, בוא לא נשכח שלהגיע לחברות, גם צריכים להזמין תור דרך האתר
שחר נויימן:
לא, זה בלי תור
יצחק קורן:
חברת אלונים בעמידר, לא נותנים להגיע בלי תור
שחר נויימן:
לא, רק למכירה
יצחק קורן:
אז זה דבר מסוים, אבל שאני רוצה להוציא תעודות זכאות, זה עוד פעם נועל אותי מהכיוון
יצחק פינדרוס:
משהו אחר, הוא דיבר על המכירה ששמה הוא לא צריך להגיע
יצחק פינדרוס:
 בסדר גמור, אז הם עובדים על אפיון, הוא אמר שהם עובדים על אפיון
יצחק קורן:
עכשיו, יש גם הנחות בארנונה, כל הנושא של העריות שאף אחד לא מתעסק עם התחום הזה בכלל, יש עיריות שקובעים עם אנשים רק באינטרנט והם לא נותנים אופציה אחרת ולא יודע אם זה קשור למערך הדיגיטלי, משרדי ממשלה, העיריות עצמם קובעים עם האזרחים, הרבה פעמים שחייבים באינטרנט מקוון - - -
יצחק פינדרוס:
בסדר, אבל זה כל רשות מקומית - - -
שחר נויימן:
אנחנו נשמח גם במסגרת השולחן העגול
יצחק פינדרוס:
אבל בשולחן העגול, תעלה את הנושאים האלה, אני מציע שתתחבר אליהם, תסגור את התאריכים, תהיו איתם בשולחן העגול
סליי ביינסין:
אני אגיד שזה אחד השירותים המרכזיים שאנחנו מנגישים ברשויות, זאת אומרת, אנחנו ממש באים עם טאבלטים כשרים, לעזור לאנשים להירשם, כמו מעונות יום למשל, שאנחנו יודעים שיש פיק דווקא בחודש מסוים
יצחק קורן:
עכשיו עוד חודש נפתחת הרשמה למענות יום, ראיתי ששבוע הבא יש ישיבה בנושא פה
סליי ביינסין:
אז נגיד למשל, נושא של מעונות יום, כל חודש פברואר, אנחנו מגיעים לשכונות חרדיות עם טאבלטים כשרים ועוזרים בהרשמה
יצחק קורן:
אתם לא רושמים, אתם פותחים הזדהות לאנשים
סליי ביינסין:
עוזרים בהרשמה
יצחק קורן:
פעם קודמת מה שהיה זה פתחו הזדהות
סליי ביינסין:
אני לא יודעת איפה ראית, אנחנו עוזרים בהרשמה, אני אשמח לדבר, יש דברים שאולי אתם פחות מכירים
יצחק פינדרוס:
את רוצה להתייחס כן
מנוחה ברגמן:
שלום, אני מנוחה, משרד הרווחה, הנושא הזה קרוב מאוד למשרד, בגלל שיש לנו הרבה אוכלוסיות שבאמת, עם אוריינות דיגיטלית נמוכה וכתוצאה מהוועדה הקודמת, אז אני חזרתי הביתה עם שיעורי בית, שמעתי שיש לנו איזשהו התחלה של אות קולי ואמרתי נבדוק במשרד, איך אנחנו יכולים בעצם - - -
יצחק פינדרוס:
ואתם התחברתם איתם ויש לכם כבר היום את ההזדהות הקולית?
מנוחה ברגמן:
לא הזדהות קולית, אנחנו כרגע ממש בשלבים אחרונים, לפני עלייה של פיילוט שבעצם יאפשר להחצין מידע של משרד הרווחה, באמצעות הטלפון, אין לנו הרבה שירותים ישירים לאזרח, כי השירותים ניתנים במחלקות לשירותים חברתיים
יצחק פינדרוס:
אין לכם שירותים פרונטליים כמעט
מנוחה ברגמן:
כמעט ולא, אבל עדיין - - -
יצחק פינדרוס:
נכון, משרד הרווחה היום אין לו שירותים פרונטליים, זה דרך הרשויות המקומיות
מנוחה ברגמן:
אבל עדיין, אם בנאדם רוצה לדעת, איפה מחלקת הרווחה בעיר שלו, יהיה באות קולי שבעצם הוא יוכל בשיחה ממש חופשית, לקבל מידע, על בתי אבות, על תחנות שיל, אנחנו ממש לקראת פיילוט, פיילוט ראשון אגב בממשלה, אנחנו המשרד הממשלתי הראשון וזה באמת, כתוצאה מזה ששמענו את היכולת הזאת פה בוועדה
מנוחה ברגמן:
 עשינו גם קצת בדיקה, מול מחלקות שירותים חברתיים במגזר החרדי, ממש הרמנו טלפונים, לבדוק, איזה נושאים יותר נצרכים, הבנו שמעונות יום זה באמת משהו שבאמת - - -
יצחק פינדרוס:
לא עובדים דרך האינטרנט במחלקות האלה כמעט
מנוחה ברגמן:
לא, לא, בכלל לא, הם פשוט טלפונים
מנוחה ברגמן:
 מעבר לזה, לא שמענו על משהו ספציפי לאוכלוסייה חרדית - -
יצחק פינדרוס:
לך, זה דווקא דוגמא של אנשים שעובדים ממש פרונטלית, טלפונים
מנוחה ברגמן:
ואנחנו ממש בשלב ראשון, לפני עלייה לאוויר של הפיילוט
יצחק פינדרוס:
אי אפשר לזהות דמעות של ילד דרך הטלפון, עובדת סוציאלית לא יכולה לתת תשובה דרך הטלפון, מה לעשות עם הילד באותו זמן, בסוף
מנוחה ברגמן:
צריך להגיע פיזית
יצחק פינדרוס:
לגלות שגם בשנת 24, יש דברים שיצטרכו אנשים לעשות ולא מחשבים זה דבר שהוא מדהים, אז אני חושב שבנימה אופטימית זאת, אנחנו נסכם את הוועדה הזאת, אני חושב שהתקדמנו בנושאים שדיברנו, על אף המלחמה, נכון שהיינו אמורים להיות במצב אחר היום, היינו אמורים להיות כבר אחרי שניים שלושה פיילוטים של IVR ועמדות, אבל המלחמה נכפתה על כולנו
יצחק פינדרוס:
 אז אנחנו כן נקיים ישיבת וועדה בעוד כמה חודשים, לראות איפה זה נמצא, מה הסיכומים
יצחק פינדרוס:
 אני מציע שוב, בכדי לייעל ואני אומר את זה מעברי כמי שהיה, גם בשלטון המקומי וגם בחרדית, צריכים לנסות לחבר את אנשי אגודת ארגון ישראל, לתוך השולחנות העגולים, לנסות לקחת מיוסף עטאונה, קבוצה מהבדואים, לפעמים הדברים האלה הם הרבה הרבה יותר יעילים, אנשים חושבים שמעורבות זה, זה הרבה יותר יעיל, מאשר אנשים שלוקחים אותם, פשוט מביאים אנשים מהשטח, שעושים את העבודה הזאת
יצחק פינדרוס:
 היה חסר לי בוועדה היום, הנושא של הגיל השלישי, הוא לא עלה, הסתדרות הגמלאים לא הגיעו היום, הם תמיד פה, הם לא הספיקו להגיע היום, אני חושב שזה גם נושא שנצטרך לדון עליו, אבל אני מבין שבעקבות המלחמה, לא התקדמנו בעניין הזה
יצחק פינדרוס:
	שלום, צוהריים טובים, אני מתכבד לפתוח את ישיבת הוועדה המיוחדת לפניות הציבור, אנחנו נתחיל עם סקירת ראש אגף עידוד לתעסוקת הורים, לרישום לשנת הלימודים תשפ"ה
יצחק פינדרוס:
 אני אקדים ואומר, אני מגיע כרגע מדיון בוועדת כספים, על הנושא של הפיצויים בקווי עימות, נובמבר-דצמבר ועלה שם גם הנושא של מעונות יום ואני אשמח לשמוע מה קורה עם זה, מעונות יום שעדיין לא נפתחו, באזורי קו העימות, במקומות שיש מעונות יום וגנים פרטיים, שעדיין לא נפתחו
יצחק פינדרוס:
 מה קורה במעונות הסמל, מה קורה במעונות הפרטיים, אז אני אשמח שבמסגרת הסקירה, גם בנושא הזה, תוכלו לתת לנו עדכון
דפנה מאור:
בוקר טוב, דפנה מאור, מנהלת אגף לעידוד תעסוקת הורים, משרד העבודה
דפנה מאור:
 אני שמחה להיות כאן, כי יש פה משהו מרגש, זה אומר שאנחנו לקראת פתיחת שנת לימודים ויש מזה גם בתקופה הזו, משהו נורמלי, אז זה אולי ככה, אותנו מרגש שבעתיים, אני מקווה שירגש גם אתכם
דפנה מאור:
 אני אשמח אם אפשר לשים את המצגת ואז אני אוכל, אני רוצה לנסות בינתיים, לתת לכם קצת נתונים, ישבתי פה גם בשנה שעברה, באירוע דומה וקצת לומר לכם, מה היה
דפנה מאור:
 אז בשנה שעברה, לגבי הסבסוד, סליחה, אנחנו מדברים על תשפ"ד, אם אני מסכמת את תשפ"ד, שאנחנו עדיין במחצית השנה, עד לפני מספר ימים, עד ה-10 בחודש, אנחנו קיבלנו 125 אלף בקשות לסבסוד, כשהצפי עד סוף שנת הלימודים, יעמוד על 138 אלף בקשות, אני שמתי לי ככה את הנתונים, לסבר את האוזן, בתשפ"ג, בסוף השנה היינו עם 122 אלף בקשות, זה אומר שמספר הבקשות לסבסוד גדל בכ-15 אחוז ואם לסבר לכם את אוזן על נתוני רישום, כי אנחנו תיכף מדברים על רישום, לשנת תשפ"ד, נרשמו, כמעט 95 אלף ילדים, גידול שמבחנתנו, של 20 אחוז - -
יצחק פינדרוס:
איך יכול להיות שיש בקשות לסבסוד, יותר מאשר?
דפנה מאור:
או, זה דווקא החלק הכי קל ואני אסביר, קודם כל, שאנחנו מדברים על רישום, אנחנו מדברים על מעונות בלבד, הסבסוד, כולל גם משפחתונים וגם צהרונים, זה דבר אחד והדבר הנוסף שצריך לדעת, שכ-40 אחוז, אל תתפסו אותי במילה, אבל כ-40 אחוז מהילדים במעונות, לא מקבלים סבסוד, זאת אומרת, יש לנו ילדים שנרשמו למעונות, הם גם עומדים בסדר קבלת ילדים, אבל הם לא זכאים לסבסוד ולכן נוצרים הפערים הללו, ענה לשאלה?
דפנה מאור:
יופי
דפנה מאור:
 אז אם אני קצת מתקדמת, אז אני אומרת, אז כמו שאמרתי, נרשמו כמעט 95 אלף ילדים, אנחנו ממש מדברים על מה שהיה, לפני שנה בדיוק ובעצם מתוכם, הצלחנו לקבל כמעט 60 אלף ילדים, בלי וועדות קבלה, זה שיעור מאוד מאוד גבוה, גם ביחס לשנים קודמות, אם אתם זוכרים, אני פשוט אזכיר למי שלא זוכר מהפעם הקודמת, או מאחת ההצגות הקודמות שלנו, אחד הדברים שהקפיץ משמעותית, את מספר הילדים שלא היו צריכים וועדות קבלה, היה עובדה של ילדים ממשיכים, בפעם הראשונה, גם מעון שעבר לוועדות קבלה, אם היה מספיק מקום לכל הילדים הממשיכים, הכנסנו את כל הילדים הממשיכים, בלי וועדת קבלה, זה אומר, שחלק מהילדים, כן עברו וועדת קבלה וחלק לא, עוד פעם, נתונים, חסכנו בזה, כ-20 אלף וועדות קבלה, לילדים ממשיכים, שזה מספרים מאוד משמעותיים, כי כשאנחנו מדברים על וועדות קבלה, זה הזמן קודם כל, אבל זה להביא מסמכים וכן המסמך הזה ולא המסמך הזה וכן יצא ברור ולא יצא ברור וצריך עוד משהו ועוד מסמך ולכן מהבחינה הזו, חסכנו מספר משמעותי מאוד
דפנה מאור:
     לפני שאני אעבור לוועדות קבלה, אני גם אומר, שאנחנו עובדים מאוד מאוד קשה, לקראת תשפ"ה, לייצר מצב שגם את מה שכבר יש לנו לוועדות קבלה, את המספר שאתם לא רואים פה, שהוא של 35 אלף, הפוטנציאל לוועדות קבלה, אנחנו גם אותו, מנסים להקטין
דפנה מאור:
 אני הרי לא יכולה להמציא שום דבר מיוחד, אני רק יכולה לנסות לחשוב, איך אנחנו קדימה, מתקנים את הדברים ולמשל, אחד הרעיונות שאנחנו הולכים ליישם השנה, זה בכל המקומות שיהיה לנו רישום יתר, שהוא עד שלושה ילדים ולפעמים, תחשבו, בשביל ילד אחד, מעון שלם, עובר לוועדת קבלה, זה מטורף, אנחנו עוד לפני שאנחנו שולחים תשובות להורים, אנחנו נפנה למעונות וננסה לעשות שינויי תמהיל, לייצר מצב, שאם זה עד שלושה ילדים, לראות, איך באמצעים הקיימים, אנחנו פותרים את זה, עשינו סימולציה על תשפ"ד, עם מהלך כזה, אנחנו חוסכים 250 כיתות שלא יצטרכו להיות בוועדות קבלה, שזה פשוט עוד פעם, הורים שיקבלו תשובות בזמן, יקבלו תשובות מהר, לא יצטרכו להביא מסמכים, זאת השאיפה שלנו, המטרה שלנו, היא לצמצם את וועדות הקבלה למינימום ההכרחי
דפנה מאור:
     אז בוא נעבור, אם אפשר לשקף הבא ובעצם, אני רוצה להראות לכם, את התוצאות של וועדות הקבלה, לתשפ"ד, לאחר וועדות הקבלה, כמעט 18 אלף ילדים התקבלו, אני מזכירה לכם, הפוטנציאל, היה לנו 35 אלף, כ-9,000 הורים בכלל, בחרו, לא לגשת לוועדות קבלה, אני אקדים את שאלתך ואם רון נרשם, למה שהוא לא ייגש לוועדות קבלה, אז זה יכול לקרוא בגלל אחת מכמה סיבות, סיבה אחת שהוא נרשם, גם לאיזה מעון פרטי, או גן ואמר, שיטת מצליח, אם אני אצליח, סבבה, אם אני לא מצליח, לא מתאים לי הכאב ראש, תודה רבה, עברתי לשלב הבא
דפנה מאור:
 אופציה נוספת הוא שהוא קיבל את אופציה ב' שלו ולא את אופציה א', יכול להיות שבמצב אחר, הוא היה מתעקש על זה, אבל הפער, בין אופציה א', לאופציה ב', הוא לא מאוד גדול - -
יצחק פינדרוס:
כמה, מתוך ה-9,200 בעצם, יצאו מהמערכת?
דפנה מאור:
אני לא יודעת, דרך אגב, אני יכולה - -
יצחק פינדרוס:
לא, כי יש עוד היבט אחד שלא עבר לוועדת קבלה בגלל אופציה א' ואופציה ב, זה בנאדם שעזב את המעון והלך למעון פרטי, או ש- - -
דפנה מאור:
קודם כל, אני לא יודעת אם הוא עזב, אם הוא לא מלכתחילה, לנו היה עובד במשרד, הוא סיפר לי שהוא ניגש לוועדת קבלה, המעון הפרטי יותר נוח לו, אבל הוא אמר, אני אנסה, אם יצליח לי טוב, זה לא שהפסדנו בוודאות, מישהו שהיה הולך למסגרת המסובסדת, אבל אני אומר, יש גם הרבה הורים שהתקבלו ובסוף לא נכנסו למערכת, כך שהתמונה היא תמונה, היום למשל, בבוקר, אני יכולה לספר, היום בבוקר התקיים אצלנו דיון בהנהלה של האגף, על זה שיש מפעילי משפחתונים שבאים ואומרים, הרישום נורא מוקדם, אנחנו מבקשים לדחות אותו לתאריך יותר מאוחר והסברתי, שבדיון אחר, מדברות איתנו מנהלות המשפחתונים, על זה שמבחינתם, המעונות מהווים תחרות, אז אם אנחנו לא נעשה את הרישום באותו זמן, הילדים ירשמו למעונות ולא למשפחתונים ואז אני אגרום להם נזק, זאת אומרת, אנחנו כל הזמן נמצאים במין איזון מאוד מאוד עדין, בין כל המסגרות
דפנה מאור:
      אז בסופו של יום, כ-18 אלף, כמו שאמרתי קודם, התקבלו והאמת היא, שאני מבינה למה מעניין אותך, מי שלא ניגש לוועדות קבלה, אותי יותר מעניין ההורים שהם יודחו, כי אנחנו, אותם מנסים לצמצם, אני רוצה שכמה שפחות יידחו ובכלל, כמה שפחות יהיו לי וועדות קבלה ובעצם, אם נעבור לשקף הבא, לדעתי, יש לנו גם פירוט שלהם ואותם אנחנו כן ניתחנו, יש לנו כ-4,000, פשוט כי לא היה מקום, יש לנו מעונות שיש לנו גם 50 ילדים ברשימות המתנה, ניגשים כי הם מעונות טובים, כי זה אזורים שרוצים, כי האלטרנטיבה האחרת באזור הזה היא מאוד יקרה, אני תמיד נותנת דוגמא את מעון בבלי בתל-אביב, לא יודעת כלום, אם כמה המעון הזה טוב, או לא טוב, אבל לשם תמיד יש הרשמה בשיא, למרות שכולם יודעים שהם ברשימת המתנה, דרך אגב, זה מעון שסדר קבלת ילדים, יש הכי הרבה הורים יחידים, גם דברים נורא מעניינים, כי הם גבוה בסדר קבלת ילדים
דפנה מאור:
     אז מי שמעניין אותנו זה מי שנדחה, זאת אומרת, מילא את כל המסמכים, שיתף פעולה, הכול היה בסדר ועדיין לא היה בשבילו מקום וזה אולי קצת מונח לפתחו של משרד החינוך, בהיבט של איפה חסר, אפה חסרות מסגרות והקבוצה שהיא גדולה מאוד, יש לומר, 50 אחוז מאלה שנדחו, הם פשוט לא השלימו מסמכים
דפנה מאור:
 עכשיו, שוב, פה קשה לי מאוד להבין, הורה שכבר עשה את המהלך ונרשם לוועדות קבלה, אם אמרתי קודם ברישום למעונות, שיטת מצליח, פה כבר עשית את המהלך, כבר נרשמת לוועדות הקבלה ועדיין לא השלימו מסמכים, זה נתון שמבחינתנו הוא מאוד מאוד קשה ועליו אנחנו חייבים לעבוד ואני אומר מה עשינו כדי שזה לא יחזור השנה
דפנה מאור:
 קודם כל, אני עוד פעם, עושה רפרנס למה שכבר סיפרתי לכם, בשנה שעברה, הקמנו מערכת וועדות קבלה חדשה, שבעצם, אמרה לי מישהי, לפני כמה זמן, הייתי מאוד רוצה לצפות בוועדות קבלה, לראות איך זה מתנהל ואמרתי לה, תראי, אני קצת כמו נשיא ארצות הברית, יש לי כפתור אדום, ברגע שאנחנו מסיימים את תהליך וועדות קבלה, אני לוחצת על הכפתור, המחשב עושה פצ'קריי ויש לי תוצאה ויש לי בינגו, אין וועדות קבלה שדנות תיק-תיק, זה שם לתהליך שהיה בעבר, הוא לא קיים היום ובעצם, מדובר באלגוריתם, אלגוריתם שמשכלל את כל הנתונים של הילדים, לפי המסמכים שההורים שלהם נתנו ומתעדף אותם, לפי סדר קבלת ילדים
דפנה מאור:
     אז בעצם, קודם כל, שיפרנו מאוד את המערכת, את אותה מערכת שהייתה לנו שנה שעברה והיו איתה בעיות, אז אנחנו רוצים לקוות ולהאמין שהמצב יהיה הרבה הרבה יותר טוב, השנה ודבר נוסף שעשינו, זה אנחנו עובדים על טרמינולוגיה, גם בדיוק עדכנתי את משרד מבקר המדינה, שהיו אצלנו בשבוע שעבר, גם על המהלך הזה, אנחנו בעצם מייצרים תשובות גנריות, שתהיינה מספיק ברורות להורים, שכשאנחנו מבקשים תלוש שכר, אז יהיה דברים שחייבים להיות בתשובה, כדי שהוא יבין בדיוק מה הוא צריך, שלא ייווצר מצב שהוא כבר הביא את המסמכים ואנחנו עוד פעם אומרים, לא זה לא - - -
יצחק פינדרוס:
אם אין וועדת קבלה וזה אלגוריתם, אז זה התשובה, למה זה מספר כזה גבוה של - -
דפנה מאור:
לא, זה לא קשור, כי כל בקשה נבדקת, היא נבדקת על ידי חשב שכר שבה ובודק ואומר, כדי שאני אוכל להזין את השכר של ההורה ומשם לעשות הכנסה לנפש, הרי זה מה שקובע, כדי שאני אוכל - - -
יצחק פינדרוס:
דיברנו על זה בדיון, אבל אם אין לו פינג פונג –
דפנה מאור:
יש פינג פונג, לא, לא אמרתי שאין, עם חשב שכר שבודק את הבקשה, בדיוק דרך אגב, כמו בסבסוד
יצחק פינדרוס:
הוא מדבר עם ההורה?
דפנה מאור:
הוא בודק את הבקשה ומודיע לו, מה חסר, בין אם זה במייל, בין אם זה בהודעת אס
דפנה מאור:
אם
דפנה מאור:
אס, אנחנו לא מדברים, תחשבו, אנחנו מדברים פה על אלפים, אתה לא יכול להתחיל לדבר איתם, אתה יכול, לכול היותר, לשלוח להם הודעות
יצחק פינדרוס:
בכל מערכת יש בסוף, את הבגים של אלה שחסר להם משהו, או טעות ו-
יצחק פינדרוס:
גם בסבסוד, אותו דבר
יצחק פינדרוס:
הוא אומר, כבר שלחתי את זה, זה שאתם לא מוצאים את זה
דפנה מאור:
לא, אין חיה כזו, לא מוצאים, הבעיה - -
יצחק פינדרוס:
אני מציע לך, בואי, ממקום אישי, לא לומר, אין חיה כזאת, אני עבדתי בהרבה מערכות שהיו חיות כאלה
דפנה מאור:
לא, מה שעשינו, אבל אתה צודק, לא, דרך אגב, אתה צודק, כששולחים מסמכים לפול - -
דפנה מאור:
למה אנחנו ממשיכים להתעקש על בקשה מקוונת, אז אני אענה לך ואני אומר לך, שאנחנו נותנים לכל הורה שנדרש להשלים מסמכים, אנחנו נותנים לו קישור רלוונטי עבורו, על מנת שהמסמכים, אני רואה את שחר, נכון? שחר מהנהן בהסכמה, אז אני נתלית באילנות גבוהים, אבל בעצם, המסמכים שהוא שולח, נכנסים ישירות לתיק שלו ולא לתיק אחר, או איזשהו פול שמישהו צריך אחר כך למצוא
דפנה מאור:
 אז אמרתי, אנחנו מטפלים דרך תשובות גנריות, אנחנו מטפלים דרך זה שהמערכת שלנו תהיה יותר טובה, אנחנו גם, כמו שאמרתי בעבר פה, אנחנו מוציאים להורים, חוץ מהמיילים, גם הודעות, למי שיש טלפון כשר, אנחנו מאפשרים לו לקבל הודעות קוליות, כך שאנחנו באמת, מנסים לייצר מצב שהתקשורת עם ההורים, תהיה האופטימלית האפשרית, על מנת שהם ידעו, מה חסר להם
דפנה מאור:
      אם נעבור לשקף הבא, אני רוצה קצת לתת לכם צפי לשנת הלימודים תשפ"ה, פה אפשר, אם היה לנו אפקט, היינו שמים תופים, כי מלא מחכים למידע הזה, אז זה מה שכנראה יסגר, אנחנו קיוונו לעשות את זה יותר מוקדם, אבל זה לא מסתייע ולכן ב-14 בפברואר, בעזרת השם, אנחנו פותחים את הרישום למעונות היום, למשך שלושה שבועות בדיוק, ההרשמה תסתיים ב-6 במרץ, ב-24:00 בלילה, אנחנו פותחים ב-24:00 בלילה, שאלו אותי לפני שנה, למה 24:00 בלילה, מה העניין, אני רוצה להגיד לכם, שעד הבוקר, ביום הראשון של ההרשמה, כבר היו רשומים אלפים, זה היה מדהים, כאילו, אף אחד לא האמין, אנשים ישבו ב-24:00 בלילה וחיכו לעשות את הרישום
דפנה מאור:
 דרך אגב, חשוב לי לומר, זה לא משנה, אם אתה נרשם ביום הראשון, או ביום האחרון, זה לא משפיע על סיכויי השיבוץ, אבל לא איכפת לי שאנשים ירשמו, אנחנו גילינו דרך אגב, שאנשים כמעט שני שליש, נרשמו בשבוע הראשון, יש מן אטרף כזה, לנו זה לא מפריע, כל עוד זה לא מקריס לנו את האתר, הכול בסדר, אז זה מועדי פתיחת הרישום
דפנה מאור:
      היעד שלנו הוא בסוף מרץ, לפרסם את התוצאות של הקבלה, אני מניחה שאנחנו נעשה את זה שבוע קודם, אבל אני פה, לוקחת משנה זהירות ופותחים את וועדות הקבלה, כשהיעד שלנו הוא ב-1 ביוני, בלי נדר, אנחנו פותחים את הסבסוד, זה התאריכים הרלוונטיים מבחינתנו ולאורם, אנחנו פועלים, מנכ"ל המשרד, לקח על עצמו, כאחריות, כמובן, באמצעותנו, שהשנה, אנחנו עומדים בלוחות זמנים האלה, לא ימשכו אותנו עם מבחני התמיכה, עד הרגע האחרון וזה מה שיקרה
קריאה:
יש קבלת קהל ברישום?
דפנה מאור:
אז תיכף אני אענה על הכול וכמובן, השאלה שלך היא לגמרי במקום, אנחנו כמו בשנה שעברה, נוציא עובדים שלנו, לתוך ריכוזי אוכלוסין, שבשונה משנה שעברה, הפעם אנחנו לא עושים את זה כהברקה של הרגע האחרון, אלא אנחנו כבר עושים את זה בצורה מאורגנת, נפרסם מראש זמנים שבהם, נגיע למקומות שונים שראינו גם שהיה בהם ביקוש בשנה שעברה
דפנה מאור:
 אני כן אומר, שאם בשנה שעברה, הלכנו לכל מתנ"ס שהזמין אותנו, אנחנו לא נעשה את זה השנה, אנחנו נקבע, למשל, בירושלים, שתי נקודות מרכזיות, מרכז כיוון ומרכז הזדמנות, שהן תשתיות של המשרד, אבל ישבו בהם יותר שעות אנשים שלנו ויוכלו לעזור לאנשים - - -
יצחק פינדרוס:
המיקום שלהם הוא בעייתי
דפנה מאור:
מה של מרכז כיוון? הוא בתחנה המרכזית
יצחק פינדרוס:
התחנה המרכזית היום בירושלים, ירושלים קצת השתנתה, היא המקום הכי לא נגיש
דפנה מאור:
אז יש את מרכז הזדמנות במדרחוב שהוא עם הרכבת הקלה
יצחק פינדרוס:
הייתי חושב, אני אומר לכם את זה כהערה, לקחת את שכונות הצפון, כלומר מרכז כיוון יכול להיות למרכז ירושלים, אבל כל צפון ירושלים, אני חושב - - -
דפנה מאור:
אני אגיד לך, מה קרה בפעם הקודמת, בפעם הקודמת, גם לאה וגם ליז, שהן עובדות של המשרד, ישבו שם פיזית ונוצר מצב של זרזיף, בלשון המעטה, היו ימים שהיו יושבות שם עובדות שלנו, או עובדים שלנו, הגיעו שני אנשים, ארבעה אנשים, אני עצמי ישבתי בנתניה, כשעשינו פרסום במרכז הזדמנות, הגיעו מסה, כי זה היה באיזושהי תשתית, גם - - -
יצחק פינדרוס:
בנתניה?
דפנה מאור:
בנתניה, לא אני - - -
יצחק פינדרוס:
אני מדבר כרגע, אני אומר נקודתית, ירושלים היא שונה, זה ערים - -
דפנה מאור:
לא, אני מדברת על מתנ"סים בירושלים
יצחק פינדרוס:
אם אני לוקח את אזור רמות, רמת שלמה ונווה יעקב, זה ערים שלמות, לקח לנו ¾ שעה להגיע
דפנה מאור:
אבל אנשים לא הגיעו ולהושיב עובדים במשך שעות וימים, בשביל שיגע זרזיף, לא רלוונטי
יצחק פינדרוס:
את אומרת בנתניה לא הגיעו, בירושלים גם - -
דפנה מאור:
בנתניה הגיעו, אמרתי להיפך, בירושלים במתנ"סים, לא הגיעו, לעומת זאת - - -
רחל מורגנשטרן:
היה על זה פרסום?
דפנה מאור:
היו פרסומים, דרך אגב, גם דרך הרשות, מה שאנחנו סיכמנו עם עריית ירושלים השנה, זה שאנחנו מדריכים את העובדים שלהם, מאחר והם עושים בדיוק באותו זמן, את הרישום לגני הילדים, הם יוכלו גם לעזור להורים, הם יושבים במתנ"סים, העובדות של עריית ירושלים והם יעזרו להורים שיצטרכו להיכנס, אני מזכירה לכולם ושחר פה, נכנס לפעולה, אבל הבעיה, לא הייתה בטופס הרישום למעונות, הבעיה הייתה ברישום למערך ההזדהות הממשלתי ולשם הם היו צריכים עזרה, זאת אומרת, ברגע שנכנסת למערך ההזדהות הממשלתי, מילוי בקשה, מדדנו, לא למי שמצטיין, חמישים שניות על השעון, כי אין כמעט כלום לעשות שם, אתה מכניס, ברגע שתעודת הזהות שלך נמצאת, אתה אומר שאתה רוצה רישום, כבר עולים לך הילדים, הדבר היחיד שאתה צריך להגיד, איזה מעון אתה רוצה, לאיזה ילד, זה כל הסיפור, אין פה, לא לצרף טפסים, כלום, כלום, חמישים שניות על השעון, לוקח מילוי טופס הרישום, הכניסה לאתר ההזדהות הממשלתי הוא האישיו ואני אשמור קצת אותכם במתח - - -
יצחק פינדרוס:
יכול להיות שיש לכם הסכם עם עריית ירושלים ,ברישום לגנים, הם יציעו לאנשים את השירות הזה?
דפנה מאור:
הורים שיצטרכו עזרה, בכניסה לאתר ההזדהות - - -
יצחק פינדרוס:
הם הציעו להם את זה?
דפנה מאור:
כן, כן, להיפך, הם עוד באו ואמרו לנו, כשאנחנו באנו ושאלנו, לאן אתם רוצים שנגיע, הם אמרו, אין צורך שתגיעו השנה, אתם תתנו לעובדים שלנו - - -
יצחק פינדרוס:
כי אני קצת מכיר את עריית ירושלים, זה שני גופים שונים
דפנה מאור:
אני תיכף אגיד לך את השם, אני אברר כדי לא להטעות, אבל בוודאות, הרעיון היה שהן עושות הדרכות להורים, מסייעות להורים שיצטרכו להיכנס לאתר ההזדהות הממשלתית ובכל מקרה, כגיבוי, עדיין אנחנו נהיה שם, אנחנו לא נהיה במתנ"סים, זה פשוט תשומות משמעותיות, בשביל באמת, מעט מאוד
דפנה מאור:
 אני יכולה להגיד לך שבבני ברק, עשו מהלך יפיפה, של איזשהו מרכז שעשה שם את כל הפרסומים - -
יצחק פינדרוס:
בני ברק זה עיר שהיא שכונת רמות
דפנה מאור:
אני רק נותנת דוגמאות, אני מנסה לומר, שיש לא מעט מקומות שפתרו את זה, דרך אגב, המקום שהיה בו רישום הכי משמעותי, עם העובדים שלנו, מישהו רוצה לנחש? ערד, יש שם קהילה ענקית של חסידי גור, שביקשו מאיתנו להגיע, לא היינו מתוכננים להגיע לשם, ביקשו מאיתנו, באנו, מאות ילדים רשמנו שם וזה היה מהלך מקסים, זה היה באמת באמת מהלך מקסים